Juniperus seravschanica

Juniperus seravschanica panèka spèsiès arar sè jhughân èkennal kalabân nyama omom aras pashtun. Panyebbhârânna ḍâri lao'on Kazakhstan lèbât Kirgizstan, Tajikistan, Uzbekistan tèmor, bân Turkmenistan, kantos Afganistan ḍâjâ bân tèmor, Pakistan ḍâjâ, sarta Kashmir. Populasi palèng kènè' jhughân ètemmoè è Paghunongan mor lao'on Iran, tamaso' è seddhi'in Kuhbanan, Rabor, bân Kuh-e Khabr è Paghunongan Hazaran, sarta è Paghunongan Hajar è Oman. Spèsiès panèka kadhâng parlakowaghi mènangka subspesies ḍâri J. polycarpos otabâ J. excelsa. Owanan onta, embi', bân khèmar sè talebbi è katèngghiyân è bâbâ 2.400 mèter è Oman ampon ma ta' lancar regenerasi alas J. seravschanica.

 Katerrangan 
Juniperus seravschanica panèka konifer aḍâun bhiru ḍâun sè bisa muncul mènangka bhut-ombhut otabâ kajuwân kantos ra-kèra 20 mèter, kalabân mahkota abhângon karocot possa' bân kolè'èn bhungkana abârna kamèra'an otabâ abu-kamèra'ân. Ranca'an abâk panḍâ' bân kako, kalabân ranca' kènè' abârna konèng abâk bhiru-bhiru ḍâun. Ḍâunna anḍi' ḍuwâ' bhângon, ka'ḍinto ḍâun ngoḍâ abhângon jhârum kalabân kalènjher resin è kolè' lowarra. Struktur anatomis ḍâun noddhu'aghi kolè' apidermis tebbel bân stomata sè nyellem, panyasowayan penting ḍâ' kabâḍâ'ân kerrèng. karocot bighina sub-globular, ghâli, bân akolè' tebbel, abârna bhiru-celleng kalabân lapèsan lilin potè, aḍiamèter 8 kantos 10 mm, nganḍung 3 kantos 6 bighi, seddheng karocot jantan (lakè') okoranna 3 kantos 4 mm.

 Sombher